Համեմունքների արքայադուստրը

«Համեմունքների արքայադուստրը» (անգլ.՝ The Mistress of Spices, հինդի՝ द मिस्ट्रेस ऑफ़ स्पाइसेज़), ռեժիսոր Պոլ Մաեդ Բերջեսի նկարահանած ֆիլմը, հիմնված Չիտրա Դիվակարունիիի համանուն գրքի վրա։


== Սյուժե ==
Թիլոն Հնդկաստանից գաղթականուհի է, համեմունքների խանութի տիրուհի, ով տիրապետում է կանխատեսման ձիրքի, ընտրված Համեմունքների Արքայադուստր։ Համեմունքները, որոնք նա տալիս է գնորդներին, նրանց օգնում է բավարարել որոշակի պահանջմունքներ և ցանկություններ։
Պատանեկությունում Թիլոն Առաջին մոր կողմից ընտրվել է որպես մի քանի Համեմունքների Արքայադուստրերից մեկը, ով նրանց նախազգուշացրել է մի քանի կանոնների մասին, որոնց նրանք պետք է հետևեն կամ կբախվեն ծանր հետևանքների հետ։ Նրանք իրավունք չունեն լքել իրենց խանութը, հպվել մարդկանց և օգտագործել Համեմունքների ուժը իրենց նպատակներին հասնելու համար։
Թիլոյի խանութը՝ «Համեմունքների Շուկա», տեղակայված է Սան Ֆրանցիսկոյի արվարձանում։ Թիլոյի հաճախորդները տարբեր են՝ տաքսու վարորդ Հարունան, պապիկը և նրա ամերիկուհի թոռնիկ Գիտան, ամոթխած Կվեսին և Ջագջիտը, դեռահաս, ով ցանկանում է ներգրավվել դպրոցի կյանքի մեջ։
Գեղեցիկ օրերից մի օր Թիլոյի կյանքը փոխվում է, երբ Դագ անունով երիտասարդ ճարտարապետը մոտոցիկլից վայր է ընկնում անմիջապես նրա խանութի դիմաց։ Թիլոն փորձում է ապաքինել նրա վնասվածքները, ձգտելով անտեսել նրանց փոխադարձ ռոմանտիկ տենչանքը։ Դագի և Թիլոյի մեկ հպումը նրանց ստիպում է սիրահարվել միմյանց։
Սակայն Համեմունքները սկսում են զայրանալ և խանդել և փլացնում են ոչ միայն Թիլոյի կյանքը, այլ նաև նրա հաճախորդների։ Հարունը ավտովթարի է ենթարկվում, Գիտայի ընտանեկան վիճակը վատանում է, Ջագջիտը վատ միջավայր է ընկնում և Կվեսիի ընկերուհին լքում է նրան։ Դագը գիշերով հանդիպում է Թիլոյին և տխրորեն նրան պատմում է, որ նրա մայրը, ծագումով բնիկ ամերիկուհի, մահացել է։
Թիլոն խոստովանում է, որ այդ դժբախտությունների աղբյուրը իր կողմից կանոնների խախտումն է։ Առաջին Մայրը նրան այցելության է գալիս տեսիլքներում և նրան նախատում է Դագի հետ Համեմունքներին դավաճանության համար։ Թիլոն երդվում է, որ կվերադառնա Հնդկաստան և խանութին փակցնում է փակման մասին տեղեկություն։ Նա դիմում է ամեն ինչի, որպեսզի օգնի իր հաճախորդներին վերջին անգամ և Համեմունքներին խնդրում է իրեն մեկ գիշեր տալ Դագի հետ լինելու, իսկ այնուհետև նա կպատկանի միայն նրանց։ Նա Դագի հետ գիշեր է անց կացնում, իսկ այնոուհետև հեռանում է, թողնելով բացատրություններով գրություն։ Խանութում Թիլոն ծիսակատարություն է անց կացնում՝ ի նշան Համեմունքներին հավետ պատկանելիության։
Դագը գալիս է խանութ, սակայն այն գտնում է դատարկ։ Թիլոն դեռևս ողջ է և համարյա առանց գիտակցության։ Առաջին Մայրը հայտնվում է նրան և ասում, որ, քանի որ նա ցուցաբերում է իր պատրաստականությունը հատուկ համեմունքների հրաժարվել ամենից, այժմ նա կարող է ունենալ ամեն ինչ, ինչ նա անձամբ կցանկանա և Համեմունքները երբեք չեն լքի նրան կրկին։ Դագը համաձայնվում է օգնել նրան խանութը վերականգնելու համար և նա երջանիկ վերամիավորվում է նրա հետ։


== Դերեր ==
Այշվարիա Ռայ - Թիլո
Դիլան Մակդերմոտ - Դագ
Այեշա Դարկեր - Համիդա
Նիթին Գենատրա - Հարուն
Պադմա Լաքշմի - Գիտա
Ադեուել Ակինույե Ագբայե - Կվեզի
Սոնի Գիլ Դուլայ - Ջագջիտ
Անուպամ Կխեր - Գիտայի պապիկը
Զոհրա Սեհգալ - Առաջին Մայր


== Արձագանքներ ==
Ֆիլմն արժանացել է քննադատների բավականին բացասական արձագանքներին։ Rotten Tomatoes կայքում ֆիլմը ստացել է ընդամենը 13% դրական արձագանքներ պրոֆեսիոնալ քննադատներից և միջին գնահատական 3,9/10։


== Ծանոթագրություններ ==


== Արտաքին հղումներ ==
Mistress: Aishwarya's best work?
Mistress of Spices Movie Trailer Archived 2006-08-13 at the Wayback Machine.
Interview with director Paul Mayeda(չաշխատող հղում)
Համեմունքների արքայադուստրը(անգլ.) ֆիլմը Internet Movie Database կայքում
The Mistress of Spices Movie Review Archived 2006-07-15 at the Wayback Machine.
Cinema Show Times review Archived 2007-09-27 at the Wayback Machine.
The Guardian movie review of "The Mistress of Spices" by Peter Bradshaw